Aarhuus Stifts-Tidende, 1846-05-09
Franske Blade fortalte nylig, at en berømt Operateur var om Natten bleven anholdt paa Gaden i Paris af tre Mænd og opfordret til at følge med dem til en Person, der behøvede hans Hjælp. Man havde nødt ham til at stige ind i en Vogn, tilbundet hans Øine, ført ham ind i et Huus og med en ladt Pistol tvunget ham til at afsætte den venstre Haand paa en ung Dame, hvilket han dog først gjorde, da hun faldt ham tilfode, og selv bad ham at fuldføre, hvad man forlangte af ham, fordi han derved reddede hende fra Døden. Denne hemmelighedsfulde Operation beskjæftigede naturligviis i høieste Grad Parisernes Rysgjer righed; men først for faa Dage siden er Sammenhængen kommen for Dagen, saaledes som vi her fortælle den: Den unge Dame, Mathilde . . . er Datter af en af Napoleons berømteste Krigere, der har erhvervet sig megen Hæder, men kun ringe Formue. Han var Hertuginden af . . . . Ven, og Begge havde gjensidig lovet, at deres Børn skulde ægte hinanden; dog angrede de det snart, fordi Hertugindens Søn, Napoleon. heller ikke var formuende. De unge Mennesker elskede hinanden lidenskabeligt. For at komme i en Livsstilling modtog den unge Mand en Secretairs Post ved et udenlandsk Gesandtskab. For Afreisen stak han en Ring paa den Elskedes Finger og sagde til hende: "Forglem aldrig at Du er min Forlovede og at denne Haand tilhører mig, Mathilde svor ham evig Troskab; men neppe var den Elskede afreist, førend hendes Fader og Hertuginden, opbød Alt, for at bevæge hende til at indgaae et andet Ægteskab. Faderen skildrede hende navnlig sin Uformuenhed, sin Bekymring for Fremtiden, og forestillede hende levende, at hun kun formaaede at redde ham, naar hun ægtede den rige Grev ....., hvorimod der ellers aabnede sig de mørkeste Udsigter for dem. Af Kjærlighed til Faderen gav Mathilde efter med blødende Hjerte, og den 10de Januar fandt hendes Bryllup med Greven Sted, hvorved hun dog ikke lod Trolovelsesringen sætte paa den venstre Haand, men forsætligt rakte Brudgommen den høire. Greven var skinsyg i høieste Grad og forlangte, at Mathilde skulde offre ham den Ring, som hun har paa den venstre Haand; men hun erklærede ham med Bestemthed, at hun aldrig og under ingen Betingelse vilde skille sig ved den. For at skaffe sig Vished, om hans Frygt var grundet, iagttog Greven fra nu af uafladelig sin Kone, og snart ankom til Mathilde et Brev fra Napoleon. . . . . . der Jntet vidste om Mathildes Opoffrelse, men talte og Kjærlighed og Fremtid, gjentagne Gange mindede hende om, at hendes Haand med Ringen tilhørte ham, og endelig meldte, at hun om nogle Maaneder skulde gjensee ham. Dette Brev faldt i Grevens Hænder, der strax gik til sin Kone og med Jiskulde sagde til hende: "Nu veed jeg Alt. Hvorfor erklærede Du Dig ikke tidligere, Du har svoret, at Din Haand kun skal tilhøre ham. Godt, jeg skal selv sørge for, at Du holder Din Eed!" Mathilde skjælvede ikke; thi hun frygtede Jntet mere i Verden. En Maaned senere kom Napoleon. til Paris, men i den høieste Fortvivlelse; thi han havde underveis erfaret sin Ulykke. Dagen efter hans Ankomst leverede man ham en lille Jbenholtskasse, som en Tjener i Livre havde overbragt. Han aabnede den, og man tænke sig hans Forfærdelse, da han i Skrinet fandt en blodig Haand, en Qvindehaand - Mathildes Haand med Ringen, som han havde givet hende, Ved Siden af Haanden laa et Papir, hvorpaa var skrevet: "Saaledes holder Grevinden af . . . . . sin Eed. Men Operateuren, der er almindelig bekjendt i Paris, og hvem Napoleon... strax opsøgte, trøstede den Ulykkelige med de Ord: Hun har ikke lidt meget; en sand Begeistring holdt hendes Mod opreist, ja, jeg er overbeviist om, hun følte sig lykkelig ved den Tanke, at hendes Haand skulde komme i Deres Besiddelse. Da jeg havde fuldført Operationen, hvi stede hun til mig bag Forhænget, der skjulte hende for mig, og gjennem hvilket hun havde rakt mig sin Arm: "Sig ham, at mit Hjerte følger med Haanden!" – Greven har med sin ulykkelige Kone forladt Paris. Napoleon. er gaaet til Algier, for, om muligt, at lade en medlidende Araberkugle gjøre Ende paa et Liv, som nu er blevet ham til en trykkende Byrde.